Color TV-Game-ის სერია

Color TV-Game სერია (იაპონ. カラー テレビゲーム?) — პირველი თაობის გამოყოფილი სახლის სათამაშო კონსოლების სერია, შექმნილი და გამოცემული კომპანია Nintendo-ს მიერ 1977 წელს მხოლოდ იაპონიაში. Color TV-Game-ის სერია არის ყველაზე მეტად გაყიდვადი კონსოლი პირველი თაობის ეპოქაში; პირველი ოთხი მოდელი გაიყიდა 3 მილიონი ეგზემპლარის ოდენობით. სისტემა მუშაობდა ბატარეებისა და კვების წყაროს მეშვეობით. Color TV-Game არის Nintendo-ს მიერ გამოცემული პირველი სათამაშო კონსოლი. საერთო ჯამში გამოვიდა ხუთი ვერსია. პირველი მოდელი Color TV-Game 6 გამოვიდა 1977 წლის 1 ივნისს, რომელიც შემუშავდა Mitsubishi Electronics-თან თანამშრომლობით. იგი მოიცავდა „სინათლის ჩოგბურთის“ (ან „Pong“) ექვს ვარიაციას. კონსოლს მარცხენა და მარჯვენა კუთხეში მიმაგრებული ჰქონდა ორი პადლი. ერთი კვირის შემდეგ Nintendo-მ გამოუშვა მომდევნო ვერსია Color TV-Game 15, რომელსაც გააჩნდა კაბელით მიერთებული ორი კონტროლერი, რაც შესამჩნევად აადვილებდა თამაშის პროცესს. სულ გამოვიდა Color TV-Game 15-ის ორი ვერსია. 1978 წლის 8 ივნისს კომპანიამ გამოსცა მესამე მოდიფიკაცია Color TV-Game Racing 112, რომელიც მოიცავდა მხოლოდ ერთ თამაშს — რბოლას ზემოთა ხედით, მრავალმოთამაშიან რეჟიმში. აგრეთვე ზედ მაგრდებოდა საჭე და გადაცემის კოლოფი. 1979 წლის 23 აპრილს გამოვიდა რიგით მეოთხე მოდიფიკაცია Color TV Game Block Breaker, რომელიც განკუთვნილი იყო ერთი მოთამაშისთვის. მასზე ეშვებოდა თამაში „Block Breaker“ — Nintendo-ს არკადული თამაშის პორტირებული ვერსია, დაფუძნებული Atari-ს ვიდეო თამაშზე „Breakout“. 1980 წელს Nintendo-მ შეზღუდული რაოდენობით გამოსცა Color TV-Game-ის ფინალური მოდიფიკაცია Computer TV-Game, რომელშიც ჩაშენებული იყო Nintendo-ს პირველი არკადული თამაშის პორტირებული ვერსია „Computer Othello“. Color TV-Game 6 (მოდელი CTG-6V) Color TV-Game 15 (მდელი CTG-15S) Color TV-Game 15 (მოდელი CTG-15V) Color TV Block Kuzushi Color TV Racing 112 Computer TV Game შეგიძლიათ იხილოთ მედიაფაილები თემაზე „Color TV-Game-ის სერია“ ვიკისაწყობში. Color TV-Game 6 — Computing History Color TV-Game — Console Variations Color TV Game დაარქივებული 2019-08-18 საიტზე Wayback Machine. — Retro Gaming Consoles Color TV Game[მკვდარი ბმული] — Timelinefy ↑ 1.0 1.1 DeMaria, Rusel; Wilson, Johnny L. (2003). High Score!: The Illustrated History of Electronic Games, 2, McGraw-Hill, გვ. 363, 378. ISBN 978-0-07-223172-4.  ↑ Sheff, David; Eddy, Andy (1999). Game Over: How Nintendo Zapped an American Industry, Captured Your Dollars, and Enslaved Your Children. GamePress, გვ. 27. ISBN 978-0-9669617-0-6. „Nintendo entered the home market in Japan with the dramatic unveiling of Color TV-Game 6, which played six versions of light tennis. It was followed by a more powerful sequel, Color TV-Game 15. A million units of each were sold. The engineering team also came up with systems that played a more complex game, called "Blockbuster," as well as a racing game. Half a million units of these were sold.“  ↑ History of Consoles: Nintendo’s Color TV Game Consoles (1977-1979) | Gamester 81 en-US. ციტირების თარიღი: 2017-02-05 ↑ Fleming, Dan (1996). Powerplay. Manchester University Press ND, გვ. 180. ISBN 978-0-7190-4717-6.  ↑ Subramanian, Annapoornima M; Chai, Kah-Hin; Mu, Shifeng (2011). „Capability Reconfiguration of Incumbent Firms: Nintendo in the Video Game Industry“. Technovation. 31 (5).